**Tiszavasvári Város Önkormányzata**

**Képviselő-testülete**

**348/2019. (IX.30.) Kt. számú**

**határozata**

**A Tiszavasvári, Kossuth u. 2. sz. alatti társasház felújításához történő elvi hozzájárulásról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107. §-ban foglalt hatáskörében eljárva „A Tiszavasvári, Kossuth u. 2. sz. alatti társasház felújításához történő elvi hozzájárulásról” szóló előterjesztéssel kapcsolatban az alábbi döntést hozza:

1. A Képviselő-testület **elvi hozzájárulását adja** a Tiszavasvári, Kossuth u. 2. sz. alatti társasház közeljövőben történő épület homlokzatának utólagos hőszigetelési munkájához, a társasházban található négy önkormányzati lakás (II/1., II/3., II/6., III/1.) és egy üzlethelyiség vonatkozásában.

2. Az 1. pontban szereplő beruházás 1400/10000-ed önkormányzati tulajdoni hányadra eső **4.200.000 Ft költségét** – mely költség megközelítő összeg - a „bérlakások alszámla” terhére, kívánja kifizetni a felújítási munka befejezését követően, az Önkormányzat nevére szóló számla ellenében.

3. A Képviselő-testület végleges döntést a beruházás teljes összegének ismeretében fog tudni hozni.

4. Felhatalmazza a Polgármestert, hogy tájékoztassa Beregi Anikó társasházi közös képviselőt a Testület döntéséről.

Határidő: azonnal, illetve esedékességkor Felelős: Szőke Zoltán polgármester

 **Szőke Zoltán Ostorháziné dr. Kórik Zsuzsanna**

 **polgármester jegyző**